Lyijykomppania

Lyijykomppania on suomalainen heavy metal -yhtye. Se perustettiin vuonna 1981 Lead Company -nimisenä. Yhtye suomensi nimensä vuonna 1983 ja hajosi pari kuukautta myöhemmin. Yhtye kasattiin uudelleen kokoon vuonna 1990 ja se hajosi taas vuonna 1998. Yhtye kuitenkin kokoontui jälleen vuonna 2003. Tuolloin yhtyeessä vaikuttivat Jarkko Strandman (laulu ja kitara), Lemmy Lindström (basso) ja Esa Moilanen (rummut). Tämä kokoonpano oli voimassa vuoteen 2006, jolloin Jarkko Strandman poistui yhtyeestä. 

Keväällä 2006 yhtyeen laulaja-basistiksi liittyi Petteri Virtanen, jolloin Lemmy Lindström siirtyi soittamaan basson sijasta kitaraa. Lindström poistui omasta tahdostaan yhtyeestä vuonna 2007 keskittyäkseen perustamaansa Wizard of Nord -yhtyeeseen. Hänen paikkansa Lyijykomppaniassa otti Joni Rossi. 

Virtanen ja Rossi poistuivat yhtyeen riveistä vuonna 2012. Yhtyeen vuoden 2015 kokoonpanoon kuuluivat Moilasen lisäksi aikaisemminkin yhtyeessä vaikuttaneet Jarkko Strandman ja Lemmy Lindström. Nyttemmin kokoonpano on Vuorinen, Lindström ja Moilanen.  

Yhtye julkaisi 29. huhtikuuta 2017 digisinglen, joka sisältää kaksi uutta kappaletta, ”Helsinki tulessa!” ja ”Isä heiluu kirveellä”. ”Helsinki tulessa!” -kappaleesta on kuvattu myös Lyijykomppanian historian ensimmäinen musiikkivideo. Samalla aikaa yhtye valmistee viidettä studioalbumiaan.. Tietoja epäonnistumisista ja päättämättömyyksistä, tai Väkivaltaa ja vääriä lääkkeitä -albumi julkaistiin 13. heinäkuuta 2018 ollen yhtyeen ensimmäinen julkaisu kymmeneen vuoteen. 

Yhtyeen perustajajäsen Esa Moilanen menehtyi syyskuun lopussa 2022.

Jäsenet 
 Tero Vuorinen – laulu, kitara (2016–)
 Petri Lindström – basso, kitara (1996–1998, 2003–2007, 2013–)

Entiset jäsenet 
 Joni Rossi – kitara (2007–2012)
 Petteri Virtanen – laulu, basso (2006–2012)
 Timo Rautiainen – laulu, kitara (1981–1996)
 Olli Jaatinen – basso (1981–1992)
 Tapio Wilska – basso, taustalaulu (1993)
 Arto Alaluusua – basso (1994–1996)
 Jarkko Strandman – laulu, kitara (1996–1998, 2003–2005, 2015)
 Esa Moilanen – rummut (1981–2022)

Diskografia 
Studioalbumit
 
 
 
 
 
 
1993 - 1996 (2021)

EP:t
 
 
 
 

Kokoelma-albumit
 

Singlet

Lähteet

Aiheesta muualla 
 http://www.lyijykomppania.com
 
 Lyijykomppania - Cyclowiki 

Suomalaiset metalliyhtyeet
Suomalaiset doom metal -yhtyeet